CELEX: 62011CN0116
Language: et
Date: 2007-03-07 00:00:00
Title: Kohtuasi C-116/11: Eelotsusetaotlus, mille on esitanud Sąd Rejonowy Poznań (Poola Vabariik) 7. märtsil 2011 — Bank Handlowy, Ryszard Adamiak, Christianapol Sp. z o. o.

21.5.2011   
            
            
               ET
            
            
               Euroopa Liidu Teataja
            
            
               C 152/14
            
         Eelotsusetaotlus, mille on esitanud Sąd Rejonowy Poznań (Poola Vabariik) 7. märtsil 2011 — Bank Handlowy, Ryszard Adamiak, Christianapol Sp. z o. o.
   (Kohtuasi C-116/11)
   2011/C 152/24
   Kohtumenetluse keel: poola
   
      Eelotsusetaotluse esitanud kohus
   
   Sąd Rejonowy Poznań
   
      Põhikohtuasja pooled
   
   Bank Handlowy, Ryszard Adamiak, Christianapol Sp. z o. o.
   
      Eelotsuse küsimused
   
   
               1.
            
            
               Kas nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta (1) artikli 4 lõiget 1 ja lõike 2 punkti j tuleb tõlgendada nii, et kõnealuses sättes kasutatud mõistet „maksejõuetusmenetluse lõpetamine” tuleb sõltumata eri liikmesriikide õiguskordades kehtivatest normidest tõlgendada autonoomselt, või määrab maksejõuetusmenetluse lõpetamise aja vaid menetluse algatanud riigi siseriiklik õigus?
            
         
               2.
            
            
               Kas nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta artiklit 27 tuleb tõlgendada nii, et siseriiklik kohus, kes vaatab läbi teisese maksejõuetusmenetluse algatamise taotlust, ei tohi kunagi kontrollida sellise võlgniku maksejõuetust, kelle vastu on teises riigis algatatud tema varaga seotud põhimaksejõuetusmenetlus, või pigem nii, et teatavates olukordades võib siseriiklik kohus võlgniku maksejõuetust kontrollida, seda eeskätt siis, kui põhimenetlus on kaitsemenetlus, milles kohus on leidnud, et võlgnik ei ole maksejõuetu (Prantsuse Sauvegarde-menetlus)?
            
         
               3.
            
            
               Kas nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta artikli 27 tõlgendamine lubab algatada teisese maksejõuetusmenetluse, mille olemust täpsustab artikli 3 lõike 3 teine lause, liikmesriigis, kus asub maksejõuetu võlgniku kogu vara, kui automaatselt tunnustatav põhimenetlus on kaitseolemusega (nagu Prantsuse Sauvegarde-menetlus), selle raames on vastu võetud ja kinnitatud maksete kava, mida võlgnik järgib, ning kohus on keelanud võlgniku vara võõrandamise?
            
         
      (1)  EÜT L 160, lk 1; ELT eriväljaanne 19/01, lk 191.